CELEX: 62018CN0281
Language: hr
Date: 2018-04-24 00:00:00
Title: Predmet C-281/18 P: Žalba koju je 24. travnja 2018. podnio Repower AG protiv presude Općeg suda (peto vijeće) od 21. veljače 2018. u predmetu T-727/16, Repower protiv EUIPO-a

201807060101994362018/C 259/342812018CJC25920180723HR01HRINFO_JUDICIAL20180424242521Predmet C-281/18 P: Žalba koju je 24. travnja 2018. podnio Repower AG protiv presude Općeg suda (peto vijeće) od 21. veljače 2018. u predmetu T-727/16, Repower protiv EUIPO-a
 ---documentbreak--- C2592018HR2410120180424HR0034241252Žalba koju je 24. travnja 2018. podnio Repower AG protiv presude Općeg suda (peto vijeće) od 21. veljače 2018. u predmetu T-727/16, Repower protiv EUIPO-a
   (Predmet C-281/18 P)2018/C 259/34Jezik postupka: francuski
      Stranke
   
   
      Žalitelj: Repower AG (zastupnici: R. Kunz-Hallstein, H. P. Kunz-Hallstein, V. Kling, odvjetnici)
   
      Druge stranke u postupku: Ured Europske unije za intelektualno vlasništvo, repowermap.org
   
      Žalbeni zahtjev
   
   
            —
         
         
            ukinuti prvu točku izreke presude Općeg suda od 21. veljače 2018., u predmetu T-727/16, u dijelu u kojem je tužba odbijena;
         
      
            —
         
         
            poništiti odluku petog žalbenog vijeća EUIPO-a od 3. kolovoza 2016. [predmet R 2311/2014-5 (REV)];
         
      
            —
         
         
            naložiti EUIPO-u snošenje troškova.
         
      
      Žalbeni razlozi i glavni argumenti
   
   
            1.
         
         
            EUIPO nije bio ovlašten zamijeniti obrazloženje opoziva u okviru postupka pred Općim sudom. EUIPO je izmijenio predmet spora te povrijedio pravo na saslušanje i obvezu izvršavanja svoje diskrecijske ovlasti.
         
      
            2.
         
         
            Opće načelo prava koje dopušta povlačenje nezakonitog upravnog akta ne može se primijeniti u ovom slučaju. U zakonodavstvu nema pravnih praznina. Odredbe članaka 80. i 83. Uredbe br. 207/2009 su lex specialis.
         
      
            3.
         
         
            U skladu s člankom 83. Uredbe br. 207/2009, žalitelj ne snosi teret dokazivanja nepostojanja načela povlačenja nezakonitih upravnih akata u državama članicama.
         
      
            4.
         
         
            Čak i pod pretpostavkom da se takvo načelo može primijeniti u području žigovnog prava, pretpostavke za potpuno povlačenje nisu bile ispunjene zbog zaštite legitimnih očekivanja.
         
      
            5.
         
         
            Odluka žalbenog vijeća sadržava ozbiljne nedostatke u obrazloženju.